Si aliquid de rebus nostris locis sanctorum offerimus, hoc nobis procul dubio in æterna beatitudine retribuere confidimus. Quapropter ego nomine Hugo, cognomento de Ardeirolas, dedit sacrosancte Dei æcclesie, que fundata est in castro Bollojoco, in honore sancte Dei genitricis Marie, unum curtilum situm in villa de Exertis Petrosis, cujus census est unam eminam cybarie et unum cartallum frumenti et VI denarios et II cappones; et in villa de Pliveias VI denarios et unam vircariam, que vocatur Clusa, que sita est juxta viam publicam, prope de Beljoco ac occidentali parte.